ועדת הכלכלה, כנסת 20, פרוטוקול מספר 551, 2017-07-12 09:00

דב חנין: בוקר טוב, אני מתכבד לפתוח את ישיבת ועדת הכלכלה.

דב חנין: על סדר-היום: צו רשות שדות התעופה (מתן שירותים בשדה התעופה עובדה).

דב חנין: זה נושא שמובא לידיעת הוועדה.

דב חנין: מי מציג?

<רון חלפון: אני, רון חלפון ממשרד התחבורה.

<רון חלפון: סעיף 5א4 לחוק רשות שדות התעופה קובע שתפקידיה של רשות שדות התעופה הם בין השאר לתת בשדה תעופה צבאי שירותים לתעופה האזרחית, בהתאם לצו שקובע שר התחבורה, בהסכמת שר הביטחון ובידיעת ועדת הכלכלה.

<רון חלפון: משנת 89' שדה תעופה עובדה פועל ב- - - תעופה אזרחי.

<רון חלפון: רשות שדות התעופה מקימה עכשיו שדה תעופה אזרחי חדש ברמון.

<רון חלפון: עד פתיחת השדה עדיין שדה תעופה עובדה ימשיך לתת שירותים לתעופה האזרחית.

<רון חלפון: אנו מבקשים להאריך את תוקף הצו עד ששדה התעופה רמון ייפתח, פלוס תקופת היערכות מסוימת.

דב חנין: אני רואה 120 ימים מיום תחילת הפעילות התעופתית המסחרית בשדה התעופה ברמון.

דב חנין: יש לכם הערכת זמן, על מתי אנו מדברים?

<רון חלפון: אנו מקווים שזה יהיה לקראת סוף 2017.

דב חנין: שרמון יפעל, ואז אתם אומרים עוד כמה חודשים תקופת היערכות.

<רון חלפון: הרעיון הוא שלא תהיה תקופת חפיפה בין עובדה לבין רמון – ברגע שרמון נפתח, הוא נפתח, אבל כשפותחים שדה תעופה, יכולות להיות תקלות.

<רון חלפון: יכולות להיות בעיה עם תהליכים, התנגדות של ירדנים.

<רון חלפון: אי-אפשר לדעת מה יהיה.

<רון חלפון: לכן אנחנו משאירים לעצמנו את האופציות.

דב חנין: תודה רבה.

דב חנין: מישהו רוצה להתייחס לנושא?

דב חנין: נקריא, בבקשה.

<רון חלפון: בתוקף סמכותי לפי סעיפים 5(א)(4) ו- 57 לחוק רשות שדות התעופה, התשל"ז – 1977 בהתייעצות עם מועצת הרשות, באישור שר הבטחון ובידיעת ועדת הכלכלה של הכנסת אני מצווה לאמור: 1.

<רון חלפון: בסעיף 3 לצו רשות שדות התעופה (מתן שירותים בשדה התעופה עובדה), התש"ן– 1989 (להלן – הצו), במקום "עד יום כ"א בתמוז התשע"ז (15 ביולי 2017) או עד יום הפעלת שדה התעופה תמנע על שם אילן ואסף רמון, לפי המוקדם מביניהם" יבוא "עד תום 120 ימים מיום תחילת הפעילות התעופתית המסחרית בשדה התעופה רמון"; שר התחבורה והבטיחות בדרכים יפרסם באתר האינטרנט של משרד התחבורה והבטיחות בדרכים הודעה על מועד פקיעת תוקף הצו.

<רון חלפון: 2.

<רון חלפון: תחילתו של צו זה ביום כ"ב בתמוז התשע"ז (16 ביולי 2017).

<רון חלפון: תיקון נוסח קל: המירכאות בסעיף 1 צריכות לעבור לסוף – במקום אחרון המילה רמון, צריך להיות אחרי המילה הצו, בסוף המשפט.

דב חנין: תודה, אדוני.

דב חנין: אנחנו רק מבקשים להביא לתשומת לבכם וגם למחות על כך, שהצו הזה, שאמור היה לפוג בשבת, הובא לוועדה אתמול.

דב חנין: אנו מבקשים שתעביר את המסר הלאה לגורמים הממונים עליך, שהציפייה שלנו בוועדת הכלכלה, שעובדת רבות עם משרד התחבורה בהמון נושאים, שתודיעו לנו מבעוד מועד, כדי שגם אנחנו נוכל להיערך, וכדי שנוכל לבצע לפעמים עבודת חשיבה על דברים.

דב חנין: זה לא נוהל נכון.

דב חנין: זה לא דבר שהפתיע אתכם, שהצו הזה עומד לפוג בשבת.

דב חנין: נערכים מראש – לא ברגע האחרון.

<רון חלפון: אדוני צודק לחלוטין.

<רון חלפון: אנחנו נדרשנו לסמכויות של משרד הביטחון ושל חיל האוויר.

<רון חלפון: הדברים לקחו זמן.

<רון חלפון: אדוני ודאי צודק, שלא צריכים להביא צו שלושה ימים לפני שהוא פוקע.

<רון חלפון: בכל אופן אנחנו מודים לוועדה על ההיערכות המהירה ועל הדיון המהיר.

דב חנין: תודה, אדוני.

דב חנין: אני באמת מבקש שתעביר את זה לידיעת הממונים עליך.

דב חנין: גברתי מנהלת הוועדה, אני חושב שכדאי להפנות את תשומת לבו של מזכיר הממשלה, לאו דווקא במקרה הזה, אלא לומר שאנו כוועדה, מבקשים, כדי לחזק את שיתוף הפעולה שלנו ואת העבודה העניינית שלנו עם הממשלה, לבקש שייצא נוהל ברור, שאומר שכשצווים אמורים להסתיים, צריך מועד מספיק לעבודת הוועדה לפני כן.

דב חנין: אני חושב שמכתב כזה של הוועדה, יכול לסייע.

לאה ורון: הצו הובא לידיעת הוועדה.

דב חנין: תודה רבה, הישיבה נעולה.